CELEX: 62013FN0109
Language: el
Date: 2013-11-04 00:00:00
Title: Υπόθεση F-109/13: Προσφυγή-αγωγή της 4ης Νοεμβρίου 2013 — ZZ κατά ENISA

18.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 15/21
            
         Προσφυγή-αγωγή της 4ης Νοεμβρίου 2013 — ZZ κατά ENISA
   (Υπόθεση F-109/13)
   2014/C 15/33
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: ZZ (εκπρόσωποι: L. Levi και A. Tymen, δικηγόροι)
   
      Καθού-εναγόμενος: Ευρωπαϊκός Οργανισμός για την Ασφάλεια Δικτύων και Πληροφοριών (ENISA)
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως περί καταγγελίας της συμβάσεως εργασίας του προσφεύγοντος-ενάγοντος και, κατά συνέπεια, επαναπροσλήψεως του προσφεύγοντος-ενάγοντος από τον καθού-εναγόμενο, καταβολής σε αυτόν των οικονομικών παροχών που αντιστοιχούν στο διάστημα από τον χρόνο ενάρξεως των αποτελεσμάτων της καταγγελίας της συμβάσεως μέχρι την επαναπρόσληψή του, αφού αφαιρεθούν τυχόν αποκτηθέντα κατά το διάστημα αυτό εισοδήματα, πλέον τόκων υπερημερίας με το επιτόκιο της Ευρωπαϊκής Κεντρικής Τράπεζας, προσαυξημένο κατά τρεις μονάδες και τέλος, αίτημα ικανοποιήσεως της ηθικής βλάβης του προσφεύγοντος-ενάγοντος.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 31 Ιανουαρίου 2013 απόφαση περί καταγγελίας της συμβάσεως εργασίας του προσφεύγοντος-ενάγοντος·
            
         
               —
            
            
               να ακυρώσει την από 22 Αυγούστου 2013 απόφαση περί απορρίψεως της ενστάσεως του προσφεύγοντος-ενάγοντος·
            
         
               —
            
            
               κατά συνέπεια, να υποχρεώσει τον καθού-εναγόμενο να επαναπροσλάβει τον προσφεύγοντα-ενάγοντα και να του καταβάλει τις οικονομικές παροχές που αντιστοιχούν στο διάστημα από τον χρόνο ενάρξεως των αποτελεσμάτων της καταγγελίας της συμβάσεως μέχρι την επαναπρόσληψή του, αφού αφαιρεθούν τυχόν αποκτηθέντα κατά το διάστημα αυτό εισοδήματα, πλέον τόκων υπερημερίας με το επιτόκιο της Ευρωπαϊκής Κεντρικής Τράπεζας, προσαυξημένο κατά τρεις μονάδες·
            
         
               —
            
            
               να αποκαταστήσει την ηθική βλάβη του προσφεύγοντος-ενάγοντος, το ύψος της οποίας αποτιμάται, ex aequo et bono, σε 10 000 ευρώ·
            
         
               —
            
            
               να καταδικάσει τον καθού-εναγόμενο στο σύνολο των δικαστικών εξόδων.